text: نئی دہلی، 11 اپریل 2018، خواتین، بچوں اور بالغوں کی صحت سے متعلق مشترکہ اہداف کے حصول کے لئے وزارتوں، ریاستوں اور حصے داروں کے درمیان تال میل ناگزیر ہے۔ یہ بات صحت اور خاندانی فلاح و بہبود کے مرکزی وزیر جناب جے پی نڈا نے 2018 شراکت داروں کے فورم سے متعلق تعارفی خاکے کی ایک تقریب میں کہی۔یہ ایک عالمی تقریب ہے جو ملکوں کے درمیان زچگی، نوزائیدہ، بچوں اور بالغوں کی صحت سے متعلق سیکھنے اور تبادلہ خیال کرنے کے لئے ایک منفرد پلیٹ فارم فراہم کرتی ہے۔ تقریب سے خطاب کرتے ہوئے جناب نڈا نے کہا کہ حکومت خواتین، بالغوں اور بچوں کے یونیورسل ہیلتھ کوریج کی توسیع کے لئے اشتراک کرنے کے تئیں عہد بستہ ہے۔